# **DECIZIA ETAPEI DE ÎNCADRARE**

## Nr. din .04.2019

Ca urmare a solicitării de emitere a acordului de mediu adresate de **S.N.G.N. ROMGAZ SA – SUCURSALA MEDIAŞ** din Mediaş, str. Gării, nr.5, judeţul Sibiu, înregistrată la APM Suceava cu nr. 12928 din 05.12.2018, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.04.2019, că proiectul **“Lucrări pregătitoare provizorii, foraj și probe de producție la sonda 953C Frasin”,** propus a fi amplasat în extravilanul orașului Frasin, jud. Suceava, nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** *dimensiunea şi concepţia întregului proiect -* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la pct.2, lit.e – instalații industriale de suprafață pentru extracția cărbunelui, petrolului, gazelor naturale și minereurilor, precum și a șisturilor bituminoase și anexa nr.2, la pct.1, lit.d – împădurirea terenurilor pe care nu a existat anterior vegetație forestieră sau ***defrișare în scopul schimbării destinației terenului***;

Sonda se va situa în perimetrul administrativ al oraşului Frasin, judeţul Suceava.

Local sonda se va amplasa la cca. 2,9 km nord de centrul localitătii Bucşoaia, cca. 3,2 km nord-est de centrul localitătii Frasin, cca. 4,8 km sud-vest de centrul localitătii Mânăstirea Humorului şi cca. 6,3 km nord-vest de centrul localitătii Gura Humorului.

Sonda 953 C Frasin se va săpa pe vechiul amplasament al sondei 953 Bis Frasin.

COORDONATELE STEREO 70: X = 674413,63; Y = 561243,48.

Accesul la locaţia sondei se va efectua din drumul forestier DF 24 ce leagă localitatea Frasin de sondele din zonă (951, 906 etc).

 Pentru realizarea obiectivului “Lucrări pregătitoare provizorii, foraj şi probe de producţie la sonda 953 C Frasin” este necesară o suprafaţă totală de 6363 mp, teren ce aparţine Ocolului Silvic Frasin și SNGN ROMGAZ Mediaș.

Terenul necesar amplasării instalaţiei de foraj se află în extravilanul localităţii Frasin.

 Terenul ce se va folosi pentru forajul sondei are unitatea de producţie UP IV BELTEG şi categoria de folosinţă astfel:

- Ocolul Silvic Frasin: - 1516 mp – Ua 51 F;

 - 1624 mp– Ua 54 F;

Suprafaţa ce se va ocupa temporar este de 3140 mp.

- S.N.G.N. ROMGAZ MEDIAŞ: - 914 mp – Ua 51 F;

- 2309 mp – Ua 54 F;

Sonda se va fora la adâncimea de 4400 m cu ajutorul unei instalaţii de foraj tip 320 tf cu acţionare independent și dotată cu top Drive.

 Sonda fiind sondă de explorare - deschidere gaze capacitatea de producţie nu s-a prognozat deocamdată.

În vederea realizării obiectivului se vor efectua următoarele:

1. Executarea lucrărilor de pregătire şi organizare prin lucrări de construcţii-montaj în legătură cu instalaţia de foraj;
* *Amenajare careu sondă;*
* *Executare lucrări pentru protecţia mediului;*
* *Transport si montare instlaţie de foraj;*
1. Executarea lucrărilor de foraj propriu-zise;
2. Executarea lucrărilor de probare a stratelor;
3. Încheierea procesului de foraj, demobilizarea instalaţiei de foraj şi anexelor precum şi transportul acesteia la altă locaţie sau la baza de reparaţii;
4. Executarea de lucrări pentru redarea terenului în circuitul iniţial la vechiul proprietar (lucrări de reconstrucţie ecologică).

Lucrările de pregătire şi organizare constau în lucrări pentru amenajarea careului sondei precum şi lucrări pentru protecţie mediu aferente instalaţiei de foraj.

Proiectul de construcţie a sondei cuprinde următoarele faze:

1. ***Lucările pregătitoare şi de organizare, amenajarea careului sondei***

Pentru forajul sondei trebuie realizate lucrări de pregătire şi organizare care constau constau în amenajarea careului sondei precum şi lucrări pentru protecţie mediu aferente instalaţiei de foraj.

**CALE ACCES**

Accesul la locaţia sondei se va efectua din drumul forestier DF 24 ce leagă localitatea Frasin de sondele din zonă (951, 906 etc).

**AMENAJARE CAREU SONDĂ**

Amplasarea instalaţiei de foraj şi a anexelor acesteia se face pe un careu având următoarele caracteristici:

* suprafaţă ocupată: 6363 m2 din care:
	+ - * + suprafaţă construită: 2998 m2;
				+ suprafaţă cale de transport: 1568 m2;
				+ suprafaţă reţele: 640 m2;
				+ suprafaţă de protecţie: 1157 m2;

 Pentru protecţia mediului, în incinta careului se vor executa următoarele lucrări:

* Şan de colectare pentru apele reziduale. anul va avea profil trapezoidal, cu dimensiunile 0,40 m x 1,24 m x 0,40 m şi lungimea de 64 m si va fi racordat la haba de 40 m3.
* Bazin colector ape pluviale i reziduale. Bazinul const dintr-o hab metalic cu capacitatea de cca. 40 m3 ce se va ngropa i proteja cu capac metalic.
* Şanţ colector pereat cu lungimea de de 30 m şi dimensiunile 0,60 m x 0,3 m x 0,30 m, cu rol de preluare scursori din zona pompelor si colectare in haba de 1 m3;
* Amplasarea unei habe metalice (V= 1 m3 ), îngropată în apropierea pompelor de noroi pentru preluarea eventualelor scurgeri.
* Amplasarea unei habe metalice semingropate pentru depozitarea detritusului colectat de la sitele vibratoare. Haba metalic va avea capacitatea de cca. 70 m3 i va fi ngropat la 1 m de nivelul solului.

 Toate scurgerile lichide accidentale de pe platforma sondei vor fi recuperate în beciul betonat şi impermeabilizat al sondei, de unde cu ajutorul unei pompe vor fi reintegrate in circuitul fluidului de foraj.

**FORAJUL SONDEI**

 După terminarea lucrărilor pregătitoare, amplasarea şi montajul tuturor instalaţiilor şi dotărilor, se încep lucrările de foraj ale sondei.

 Tehnologia de foraj aplicată este tehnologia forajului rotativ, cu circulaţia directă.

 Echipamentul cu care se va săpa sonda este instalaţia de foraj tip 320 tf. cu acţionare independetă şi dotată cu Top Drive.

 Proiectul de construcţie a sondei cuprinde următoarele acţiuni principale :

- tehnologia de foraj aplicată ;

- echipamentul şi sculele cu care se va executa sonda ;

- tipul şi proprietăţile fluidului de foraj şi de probare ;

- programul de tubare :adâncimea de introducere a coloanelor de burlane ;

Coloana de ancoraj: Ø 16 in de la 0 m până la 300 m, Nc = 0 m;

Coloana tehnică I: Ø 11.3/4 in de la 0 m până la 2200 m MD, Nc = 0 m;

Coloana tehnică II: Ø L 7.5/8 in pe interv. 2000-3850 m MD, cimentat

Coloana exploatare: Ø 5.1/2 in 0-4400 m MD, Nc = 1700 m;

 - programul de cimentare pastă de ciment tip G funcţie de tipul coloanei.

 Sonda urmează a se executa la adâncimea de 4400 m, adâncime pe traiect.

Tipul şi proprietăţile fluidului de foraj.

 La forarea sondei fluidul de foraj este asigurat prin producere în instalaţia existentă în careul sondei.

Circuitul complet al fluidului de foraj este următorul :

* fluidul de foraj este aspirat din habe metalice şi refulat sub presiune prin conducte orizontale şi verticale, în capul hidraulic prin prăjini şi orificiile sapei;
* apoi fluidul de foraj încărcat cu detritus urcă prin spaţiul inelar format între prăjini şi pereţii sondei la suprafaţă;
* la suprafaţă fluidul cu detritus trece prin sitele vibratoare, unde are loc îndepărtarea detritusului, după care prin jgheaburi ajunge în habele de stocare;
* fluidul de foraj este curăţat de particulele fine (nisip, rocă) cu ajutorul hidrocicloanelor sau a unei centrifuge, omogenizat şi tratat.
* fluidul astfel curăţat este recirculat în sondă;
* detritusul separat din fluidul de foraj este stocat în haba metalică de 70 m3  şi se va transporta de către contractorul de foraj la un depozit autorizat de APM.

*Modul de asigurare al utilitatilor:*

 Alimentarea cu apă potabilă a personalului care deserveşte instalaţia de foraj se va realiza prin achiziţionare (de către contractorul lucrărilor) de apă potabilă îmbuteliată în PET-uri de plastic.

 Alimentarea cu apă tehnologică a instalaţiei de foraj se va realiza prin transportul cu cisterna, prin grija executantului de la o sursă autorizată şi contorizată.

 Apa, este folosită în scop tehnologic şi igienico-sanitar şi constituirea rezervei de combatere a incediilor. Circuitul de utilizare a apei în cadrul instalaţiilor de foraj exclude teoretic posibilitatea formării şi evacuării de ape uzate, apa fiind utilizată în circuit închis. Apa tehnologică este consumată (intră în produs) la prepararea şi corectarea caracteristicilor fluidelor de foraj, precum şi pentru răcire.

 Necesarul de apă tehnologică trebuie să asigure compensarea debitelor de apă şi a pierderilor prin evaporare. Necesarul zilnic mediu de apă tehnologică este de 0,051 până la 0,066 l/s, iar rezerva pentru combaterea incendiilor este 110 m3.

 Dacă în mod teoretic circuitul apei este închis, practic ca urmare a neetanşeităţilor se produc scurgeri de apă din instalaţiile interioare de distribuţie şi alimentare, care în contact cu platforma careului sondei pot genera ape uzate.

 Apa utilizată în scop igenico-sanitar este de regulă transportată cu cisterna din surse autorizate, stocată în rezervoare metalice sau din material plastic.

 Careul sondei este prevăzut cu rigole şi canale interioare de colectare a apelor uzate tehnologice şi pluviale potenţial impurificate. Apele uzate colectate sunt conduse la bazine de colectare care sunt executate din tablă de oţel (habe).

# LUCRĂRI NECESARE ORGANIZĂRII DE ŞANTIER

* Decopertarea suprafeţei careului şi drumului de acces ;
* Executarea de lucrări de terasamente şi suprastructură ce constau în excavări şi umpluturi pentru aducerea careului la cota « 0 » - cotă stabilită pentru centrul sondei – respectiv beciul sondei; pământul rezultat în urma decopertării se va depozita în « depozitul de pământ fertil »;
* Amenajare de platforme balastate pentru organizarea spaţiilor specifice lucrărilor de şantier, amplasarea de barăci pentru personal şi pentru depozitarea materialelor;
* Amenajare platforme balastate pentru parcarea utilajelor de construcţie (buldozer, cilindru compactor, excavator, macara, convertizor de sudură, motocompresor, ciocan pneumatic, grapă cu disc, autocisternă şi aubasculante) ;
* Amenajare grup sanitar ecologic pentru muncitori ;
* Amenajarea utilităţilor pentru organizarea de şantier respectiv alimentare cu apă potabilă, energie electrică;
* Aprovizionarea cu materiale şi scule a instalaţiei de foraj se va efectua în mod eşalonat, funcţie de faza de lucru, la sondă neexistând stocuri de materiale;
* Betoanele se vor prelua de la staţiile de preparare betoane specifice şi autorizate;
* Miljloacele de transport vor fi asigurate astfel încât să nu existe pierderi de material, autovehiculele folosite la construcţii vor avea inspecţia tehnică efectuată prin Staţii de Inspecţie Tehnică autorizate ;
* Toate vehiculele şi echipamentele mecanice folosite vor fi prevăzute cu amortizoare de zgomot iar echipamentele fixe vor fi pe cât posibil introduse în incinte izolate acustic;
* Depozitarea materialelor de construcţie şi a solului vegetal decopertat se va face în zone special amenajate;
* Deşeurile reciclabile rezultate din activitatea de construcţii-montaj se vor colecta prin grija executantului lucrării, selectiv pe categorii şi se vor valorifica prin societăţi autorizate în colectarea şi valorificarea acestora;
* deşeurile menajere se vor colecta în europubelă şi se vor transporta la o rampă de deşeuri autorizată;

 Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului:

**b**) *cumularea cu alte proiecte existente şi/sau aprobate*:

Nu este cazul, sondele fiind de explorare - prospecţiune gaze. În cazul în care după testarea capacităţii zăcământului se dovedeşte că acesta este eficient din punct de vedere economic, se va proiecta şi executa conductă de transport gaze de la sondă la cel mai apropiat grup de gaze din zonă.

**c)** *utilizarea resurselor naturale, în special a solului, a terenurilor, a apei şi a biodiversităţii*:

Pentru descoperirea de noi rezerve de gaz metan, s-a prevăzut săparea sondei de explorare – prospecţiune gaze 953C Frasin, având scopul obţinerii de date necesare precizării aranjamentului structural, stabilirii succesiunii litostratigrafice şi determinării conţinutului în fluide al colectoarelor transversale şi a celor ca posibil gazeifere de informatica seismic. Amplasamentul sondelor de explorare este determinat de informaţiile geologice si seismice existente la data prognozării lucrării cu privire la existenţa stratului în care s-au acumulat hidrocarburile.

Pentru realizarea obiectivului sunt necesare următoarele :

- amenajare platformă : piatră spartă 2815 tone, nisip 71 tone ;

 - foraj sondă :apă tehnologică : 4,386 mc/zi .

**d**) *cantitatea şi tipurile de deşeuri generate/gestionate*:

Deşeurile rezultate din activitatea de foraj sunt :

* detritusul ;
* fluid rezidual;
* deşeurile metalice ;
* deşeurile de ambalaje ;
* deşeurile din materiale de construcţii ;
* deşeuri menajere.
* *Detritusul* este adus la suprafaţă de fluidul de circulaţie şi separat din acesta cu ajutorul instalaţiilor de curăţire. La forajul acestei sonde va rezulta cca 1271 to de detritus. Acesta este colectat în haba metalică de stocare cu volum de 70 m3, de unde este încărcat cu un utilaj cu cupă în autocamion şi transportat de către contractorul de foraj la un depozit autorizat.
* *Deşeurile metalice*, sunt deşeuri feroase care rezultă la tăierea coloanelor, cabluri de oţel, piese de schimb înlocuite. Deşeurile metalice se estimează că se produc în cantitate de cca 5 tone. Aceste deşeuri se valorifică la unităţi de colectare specializate.
* *Deşeurile de ambalaje ;* ambalajele materiilor prime sunt :
* butoaie metalice, care se reutilizează ;
* ambalaje din hârtie şi carton care se colectează şi se predau la unităţile de colectare autorizate.
* *Deşeurile din materiale de construcţie ;* la amenajarea terenului se folosesc dale din beton armat specifice pentru activităţile de foraj. Dalele sunt reutilizate la alte locaţii, dar există posibilitatea ca la manipulare să se producă deteriorarea unor dale, devenind astfel deşeuri. Aceste deşeuri sunt utilizate la repararea şi întreţinerea drumurilor de schelă (permanente), sau sunt transportate la rampele (bazele) de producţie a societăţii care va câştiga licitaţia pentru executarea lucrărilor de foraj.
* *Deşeurile menajere*, sunt precolectate în containere (pubele) amplasate în careul sondei.

Eliminarea deşeurilor menajere se face prin depozitare finală la un depozit autorizat. Se estimează o cantitate de 5 m3 de deşeuri menajere.

Ambalajele rămase după consumarea chimicalelor, necesare pentru fluidul de foraj, sunt recuperate şi transportate la magazia de chimicale a contractorului de foraj.

**e)** *poluarea şi alte efecte negative*:

Amplasamentul sondelor este situat la distanta fata de receptorii protejati -locuinte, nefiind o sursa de poluare fonica.Lucrarile de foraj si probe de productie au impact nesemnificativ asupra calitatii atmosferei în zona de lucru.

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, alimentarea utilajelor cu carburanţi se face numai la staţiile de distribuţie carburanţi autorizate;

Prin montarea la gura puţului a sistemelor de etanţare şi a instalaţiilor de prevenire a erupţiilor se asigură sonda împotriva eventualelor accidente.

 **g)** *riscurile pentru sănătatea umană*:

Aspectele de mediu pot fi generate de traficul greu pentru transportul instalaţiilor de foraj şi a anexelor şi aprovizionarea cu materiale şi zgomotul produs de activitatea desfăşurată.

 Pentru limitarea preventivă a zgomotului, vibraţiilor şi a emisiilor poluante din gaze de eşapament produse de autovehiculele grele, sunt luate următoarele măsuri:

* folosirea cu precădere a drumurilor care ocolesc localităţile;
* reducerea vitezei de deplasare şi menţinerea stării tehnice corespunzătoare a mijloacelor de transport;
* limitarea emisiilor din gazele de eşapament prin verificări tehnice periodice ale autovehicuelelor;
* amenajarea drumurilor de acces cu platforme de circulaţie dimensionate corespunzător gabaritelor mijloacelor de transport şi întreţinerea permanentă într-o stare bună a acestora;
* în scopul reducerii nivelului de zgomot la limita incintei careului sondei, manipularea materialului tubular se va face cu atenţie pentru evitarea lovirii ţevilor;

 **2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 71/22.10.2018 eliberat de Primăria Oraşului Frasin, terenul este situat în extravilanul oraşului Frasin având categoria de folosinţă pădure.

 Terenul este proprietatate publică a statului administrată prin Direcția Silvică Suceava - Ocolul Silvic Frasin; categoria de folosinta a terenului este pădure, U.P. IV, u.a 51F – suprafața solicitată – 0,1516ha (cu defrișare 1mc) și u.a.54D - suprafața solicitată – 0,1624ha (fără defrișare).

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea neefectuării evaluării impactului asupra corpurilor de apă: pentru proiectul propus autoritatea competentă în domeniul gospodăririi apelor A.B.A. SIRET - Bacău a eliberat Avizul de gospodărire a apelor nr. 22 din 11.02.2019;

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 71/22.10.2018 emis de Primăria Orașului Frasin.
2. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
3. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi. Ambalajele rămase dupa consumarea chimicalelor sunt recuperate si transportate la magazia de chimicale a contractorului de foraj.
4. apele de zăcământ care ar putea rezulta de la probele de producție vor fi colectate în haba metalica si apoi transportate cu autovidanja la o sonda de injectie autorizata.
5. nivelul de zgomot generat de desfăşurarea lucrărilor se va încadra în prevederile SR 10009/2017- acustica - limite admisibile ale nivelului de zgomot din mediul ambiant;
6. detritusul si fluidul rezidual se va transporta de catre contractorul de foraj la un depozit autorizat.
7. manipularea si utilizarea substantelor chimice si a fluidelor de foraj se va face numai de catre operatori specializati,
8. la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
9. sondele vor fi dotate cu instalatie completa de prevenire a eruptiilor, corespunzatoare categoriei sondei si evaluarii presiunii de zacamant, potrivit Regulamentului de Prevenire a Eruptiilor.
10. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
11. se vor obţine toate avizele prevăzute în certificatul de urbanism;
12. La finalizarea investiţiei titularul are obligaţia de a solicita emiterea autorizaţiei de mediu;

 **Condiţii impuse pentru organizarea de şantier**:

* se va avea în vedere execuţia rapidă a lucrărilor şi încadrarea în termenul de realizare a investiţiei,
* utilajele de construcţii se vor alimenta cu carburanţi numai de la staţii de distribuţie carburanţi autorizate;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;
* titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Vasile OŞEAN**

|  |  |
| --- | --- |
| **Şef Serviciu****Avize, Acorduri, Autorizaţii,** | **Şef Serviciu****Calitatea Factorilor de Mediu,** |
| **Intocmit,** |  |